
Cuerda i Muntaner (1952) van donar a conèixer l'existència d'un ènid fòssil al Plistocè 
superior de Mallorca i Menorca, que en treballs posteriors es classificà com Mastus pupa 
Bruguière, 1792, malgrat les diferències existents entre els fòssils gimnèsics i els exem- 
plars actuals de Chondrula (Mastus) pupa (Linnaeus, 1758). L'estudi acurat d'alguns 
caràcters morfològics i morfomètrics d'una mostra procedent del jaciment del Plistocè 
superior de sa Punta des Vernís (Algaiarens, nord de Ciutadella de Menorca, Illes 
Balears) i la seva comparació amb algunes poblacions actuals de Chondrula (Mastus) 
dents de la península Ibèrica, arxipèlag maltès, Sicília i nord d'Àfrica, ha 
permès assignar els exemplars de Mallorca i Menorca a un nou binomi: Chondrula 
(Mastus) gymnesica n. sp., endèmic d'aquestes illes i clarament diferenciat de 
Chondrula (Mastus) pupa actual, al presentar una closca cònic-oval i un àpex molt agut. 
A part de pels caràcters conquiològics, l'argument amb més força a l'hora de provar el 
caràcter nadiu i endèmic d'aquest ènid és de tipus històric i biogeogràfic. De la mateixa 
manera que la resta de mol-luscs terrestres nadius de les Illes Balears, Chondrula 
(Mastus) gymnesica hauria evolucionat en condicions d'insularitat des del Miocè mitjà, 
com sembla indicar el registre fòssil dels vertebrats de Mallorca i Menorca. 

Paraules clau: Gastropoda Pulmonata, Enidae, revisió taxonòmica, nova espècie, 
Gimnèsies. 


REVISION OF THE TAXONOMIC STATUS OF THE FOSSIL Chondrula (Mastus) 
FROM MALLORCA AND MENORCA (GASTROPODA: PULMONATA: ENIDAB). 
Cuerda and Muntaner (1952) released the presence of a fossil enidae in the upper 
Pleistocene of Mallorca and Menorca, clasified as Mastus pupa Bruguière, 1792 in later 
works, despite the differences between the gymnesic fossils and the extant Chondrula 
(Mastus) pupa (Linnaeus, 1758). The detailed study of morphological and morphome- 
trical characters in a Chondrula (Mastus) sp. sample from the upper Pleistocene of Sa 
Punta des Vernís diposit (Algaiarens, north of Ciutadella de Menorca, Illes Balears) and 
your comparison with some extant populations of Chondrula (Mastus) pupa from the 
Iberian Peninsula, Maltese islands, Sicily and North Africa, permits the description of a 
new fossil species from Mallorca and Menorca, at present extinct: Chondrula (Mastus) 
gymnesica, characterized by a conic-oval shell with a very acute apex. Furthermore the 
shell characters, the historical and biogeographical contex are the main arguments to 
prove the native and endemic status of Chondrula (Mastus) gymnesica. As in the case of 
all native terrestrial molluscs from the Balearic Islands, Chondrula (Mastus) gymnesica 
would had evolved in insular conditions from the middle Miocene, such as the fossil ver- 
tebrates from Mallorca and Menorca. 

Keywords: Gastropoda Pulmonata, Enidae, taxonomic review, new species, gymnesic 
islands. 

Introducció 


Cuerda i Muntaner (1952) van donar a 
conèixer l'existència d'un ènid fòssil als 
sediments Plistocènics d'origen eòlic i en 
els llims i sòls d'alteració associats, tant de 
Mallorca com de Menorca, que van classifi- 
car com Bulimus sp. Més tard, Cuerda 
(1959) els classificà com Mastus pupa 
“Bruguiére” (=Chondrula (Mastus) pupa 
Linnaeus, 1752), malgrat les diferéncies 
conquiológiques existents entre els exem- 
plars de Chondrula (Mastus) pupa actuals i 
Chondrula fòssil de Mallorca i Menorca, 
que és proporcionalment més allargada i 
estreta (Cuerda, 1959; 1975; Cuerda et al., 
1982). Aquest fet, juntament amb la falta del 
tubercle en l'obertura d'alguns exemplars, 
van dificultar en un primer moment la clas- 
sificació d'aquest mol-lusc. L'argument uti- 
litzat per aquest autor a l'hora de classificar 
la Chondrula gymnesica es basa en el pro- 
gressiu canvi de forma de les closques, més 
allargades en els sediments més antics i més 
bombades en els més moderns, és a dir, més 
semblants a les poblacions nord-africanes 
de Chondrula (Mastus) pupa. La classifica- 
ció de Cuerda (1959) va donar una major 
importància a les semblances existents entre 
els fòssils balears i alguns exemplars de 
Chondrula (Mastus) pupa procedents de 
Tunísia (com el que apareix en la Fig. 7 del 
treball de Cuerda, 1959), enfront de les mar- 
cades diferències existents amb altres pobla- 
cions actuals Chondrula (Mastus) pupa. 

El principal objectiu d'aquest treball 
serà, per tant, esbrinar, mitjançant l'estudi 
morfològic, estadístic, històric.i biogeogrà- 
fic, si les diferències observades per Cuerda 


(1959) a Chondrula fòssil de Mallorca i 
Menorca corresponen o no a diferències 
específiques. 


Material i mètodes 


L'estudi del gènere Chondrula (Mastus) 
fòssil s'ha elaborat únicament amb les clos- 
ques procedents de dos afloraments situats a 
la part oriental i occidental del jaciment 
Plistocénic de sa Punta des Vernís 
(Algaiarens, Ciutadella de Menorca). En 
total, s'han recollit 51 exemplars, 39 de 
complets i 12 fragments més o menys com- 
plets, actualment dipositats a la col.lecció 
particular de l'autor. 

Les closques fòssils han estat compara- 
des amb exemplars actuals de Chondrula 
(Mastus) pupa procedents d'Arroyomolinos 
(Cadis: 6 exemplars, col. Vicenç Bros, 
Sabadell), Ravanusa (Agrigento, Sicília: 56 
exemplars, col. Maurizio Sosso, Génova), 
Selimunte (Sicília: 7 exemplars, col. Jordi 
Corbella, Barcelona) Erice (Sicília: 2 exem- 
plars, col. Antoni Tarruella, Barcelona), illes 
de Gozo, Filfla, Cominotto i Malta (arxipè- 
lag maltès: 74 exemplars, col. de la 
Universitat de Malta i col. particular de l'au- 
tor), Taurit (Melilla: 1 exemplar, col. Manel 
Vilella, Barcelona), Ksar-el-Boukhari 
(Algéria: 1 exemplar, col. Manel Vilella, 
Barcelona), Bizerta (Tunísia: 3 exemplars, 
col. Manel Vilella, Barcelona) i una localitat 
indeterminada de Tunísia (2 exemplars, col. 
de l'autor). 

La seva identificació s'ha basat, per 
tant, en la morfologia de la closca, en la seva 
procedència i en les referències bibliogràfi- 

ques que en fan esment (Giusti et al., 1995, 
Arrébola, 1990). 

Les mides de les closques (longitud, 
diàmetre, alçada de la boca i de la darrera 
volta, angle de l'àpex) han estat preses amb 
un calibrador digital i un transportador d'an- 
gles de braç mòbil. 


Taxonomia i distribució del gènere 
Chondrula 


El gènere Chondrula es divideix, 
segons Schileyko (1998), en quatre subgè- 
neres diferents: Chondrula s. str., Beck, 
1837, Eubrephulus A. Wagner, 1927, 
Mastus Beck, 1837 i Amphitrorsus 
Kimakowicz, 1890. Segons Schileyko 
(1998), la separació entre els quatre subgé- 
neres es basa en la diferent posició d'inser- 
ció del retractor penial, en la dentició de l'o- 
bertura (de 3 a 6 dents en Chondrula s.str., 2 
en Eubrephulus i sense cap dent o amb un 
tubercle en Mastus i Amphistrorsus) i en el 
carácter destra o sinistre (com en 
Amphistrorsus) de les closques. Les clos- 
ques fòssils trobades al Plistocè de Mallorca 
i Menorca s'inclouen dins els subgènere 
Mastus pel fet de presentar una closca des- 
tre i un tubercle a l'angle superior dret de 
l'obertura, que en ocasions pot arribar a fal- 
tar-hi. 

A l'actualitat, el subgènere Mastus es 
distribueix per Algèria, Tunísia, sud d'Itàlia, 
Sicília, Lampedusa i l'arxipèlag maltès, 
Turquia, Bulgària, Romania i Rússia amb 
unes deu espècies diferents (Schileyko, 
1998) i amb un nombre elevat d'espècies a 
les illes del mar Egeu (Maassen, 1995), 
mentre que Chondrula (Mastus) pupa té una 
distribució holomediterrània: península 
Balcánica (Bulgària, Iugoslàvia i Albània), 
Itàlia (Sardenya, Apúlia, Lucània, Calàbria i 
Sicília), arxipèlag maltés, nord d'Àfrica 


(Tunísia, Algèria i el Marroc) i península 
Ibèrica (províncies de Cadis i Sevilla) 
(Giusti et al., 1995, Arrébola, 1990). 


Registre fòssil 


Chondrula (Mastus) sp. apareix en 
diversos jaciments de Mallorca, Menorca i 
Cabrera que els diversos autors han situat 
sempre en el Plistocè superior (Cuerda i 
Muntaner, 1952, Cuerda, 1959, 1975, 1993, 
Cuerda et al., 1982; Mercadal, 1959; 
Mercadal et al., 1970; Gasull, 1965; Seguí 
et al., 1998). Aquest énid també ha estat 
citat en els sediments d'origen càrstic de 
cala en Bastó (Ciutadella de Menorca) 
(Quintana, 1995). En aquest jaciment apa- 
reixen restes molt escasses i mal conserva- 
des d'una tortuga, possiblement 
Cheirogaster gymnesica (Bate, 1914). Això 
permet situar aquest jaciment en el Pliocè 
s.l., és a dir, en el marc del segon episodi 
faunístic que va tenir lloc a Menorca 
(Quintana, 1998). La intensa coloració ver- 
mellosa d'aquest jaciment i el fet que les 
closques originals hagin estat substituides 
per calcita d'origen secundari semblen 
recolzar l'antiguitat d'aquest jaciment. 
Aquesta datació trenca la idea segons la 
qual Chondrula (Mastus) sp. hauria apare- 
gut a les Balears durant la glaciació Riss 
(Cuerda, 1965). El fet d'explicar l'aparició i 
la desaparició d'un mol:lusc a partir d'un 
mateix fenomen (les  glaciacions 
Plistocèniques) sembla, almenys a priori, 
poc encertat. Les noves dades estan més 
d'acord amb un model biogeogràfic on el 
conjunt de la fauna malacològica nativa de 
les Balears tindria un origen relativament 
antic, anterior al Riss, i que hauria evolucio- 
nat en condicions d'aillament almenys des 
del Miocè mitjà. 

El jaciment de sa Punta des Vernís 


Se situa entre les platges des Tancats i 
des Bot, al nord de Ciutadella. A la zona 
occidental de sa Punta des Vernís s'han fet 
dos tall diferents, i un a la zona oriental, 
com indica la Fig.1. 


Aflorament oriental. Format per dos 
nivells ben diferenciats. L'inferior està for- 
mat per uns llims sorrencs de color gris clar 
(una mica tenyits de vermell a la part infe- 
rior), poc cementats, molt rics en petits 
còdols angulosos (generalment d'ordre cen- 
timètric) formats per les calcàries dolomíti- 
ques que afloren a la part alta de sa Punta 
des Vernís. El nivell superior està format per 
unes sorres ben consolidades, que en oca- 
sions inclouen abundants còdols angulosos 
formats també per calcàries dolomítiques, 
molt heteromètrics, però que no solen 
sobrepassar els 20 cm de diàmetre màxim 
(Fig. 2). Aquestes sorres es troben molt 
inclinades, seguint el pendent del relleu for- 
mat per les roques del triàsic inferior. 

Els llims sorrencs inclouen una abun- 
dant fauna malacològica, formada per 
Oxychilus lentiformis (Kobelt, 1882), 
Trochoidea (Xerocrassa) nyeli (Mittre, 
1844), Chondrula (Mastus) sp., Iberellus 
minoricensis (Mittre, 1842), Testacella sp., 
de la qual només s'han trobat alguns ous. 


Aflorament occidental. Correspon a 
l'aflorament descrit per Quintana (1995) i se 
situa a l'extrem oriental de la platja des 
Tancats. Se n'han fet dos talls diferents, 
com s'indica en la Fig. 3. En el tall 2 s'han 
distingit els nivells següents: un nivell infe- 
rior (nivell 1) format per unes bretxes molt 
heteromètriques, amb còdols. que poden 
arribar fins als 50 cm de diàmetre. Hi domi- 
nen els còdols formats per calcàries dolomí- 
tiques del triàsic mitjà, en ocasions perforats 


per litòfags, i els còdols sorrencs vermells 
del triàsic inferior. La matriu és sorrenca, de 
color vermellós. Ocasionalment poden 
incloure restes mal conservades de 
mol-luscs marins. Per damunt d'aquestes 
bretxes hi ha un nivell sorrenc (nivell 2), 
d'un poc més d'un metre de potència, on es 
diferencien els seguents subnivells: un d'in- 
ferior (subnivell A) caracteritzat per la 
presència d'unes morfologies tubulars (pos- 
siblement degudes a rizocrecions) i un de 
superior (subnivell B) sense estructures ni 
laminacións ben definides. Per damunt d'a- 
quest nivell sorrenc se'n troba un de format 
per unes argiles vermelloses fosques (nivell 
3) que inclouen còdols angulosos dolomí- 
tics, generalment centimètrics i més rara- 
ment decimètrics, en el qual les closques de 
mol-luscs terrestres són molt fràgils i es tro- 
ben mal conservades. Per damunt d'aquest 
nivell encara n'hi ha un altre de sorrenc 
(nivell 4) amb una laminació creuada de 
baix angle ben marcada. 

En el tall 1 apareixen també els nivells 
1 i 2, però no els nivells 3 i 4. En aquest cas, 
però, els còdols de les bretxes basals són 
més petits (d'ordre centimètric) i el subni- 
vell A inclou nombrosos còdols calcaris 
centimètrics. Per damunt del subnivell B es 
troben una sèrie de nivellets molt rics en 
petits còdols calcaris que no apareixen en el 
tall 2. 

El nivell 2 és el més ric en mol-luscs. Hi 
apareixen Oxychilus lentiformis, Trochoidea 
(Xerocrassa) nyeli, Trochoidea cuerdai 
(Gasull, 1963), Iberellus minoricensis i 
alguns ous de Testacella sp. 

No ha estat possible establir una corre- 
lació temporal relativa entre el nivell basal 
de l'aflorament oriental i el nivell 2 de la- 
florament occidental, de manera que no és 
possible establir les relacions temporals 
entre Chondrula (Mastus) sp. dels dos aflo- 
raments. 

Es Tancats 


Punta des Vernís 








100M 


Fig. 1. Situació del jaciment de sa Punta des Vernís. A: tall 2; B: tall 1 (aflorament occidental); C: aflorament orien- 
tal. 

Fig. I. Sa Punta des Vernis deposit situation. A: cross section 2, B: cross section 1 (western outcrop); C: eastern 
outcrop. 

Fig. 2. Jaciment de sa Punta des Vernis, aflorament 
oriental. 1: argiles vermelles del triásic inferior, 2: 
llims sorrencs grisos, 3: nivell de sorres superiors. Tall 
SO-NE. 

Fig. 2. Eastern outcrop from Sa Punta des Vernis depo- 
sit. 1: lower Triasic red clays; 2: grey sandy limes; 3: 
upper sandy level. SW-NE cross section. 


1M 





1M 





Fig. 3. Jaciment de sa Punta des Vernís, aflorament occidental. 1: Bretxa basal: 2: nivell sorrenc, amb un subnivell 
inferior (A) caracteritzat per l'existència de morfologies tubulars, i un subnivell (B) sense estructures remarcables, 

3: nivell argilós vermell, 4: nivell de sorres superior. Talls E-O. 

Fig. 3. Western outcrop from Sa Punta des Vernis deposit. 1: lower breccia; 2: sand level, with a lower sublevel 
(4) with tubular structures, and upper sublevel (B) without remarkable structures; 3: red clay level; 4: upper sand 
level. E-W cross section. 

Estudi morfomètric 


Alguns paràmetres conquiològics dels 
exemplars fòssils de Chondrula (Mastus) de 
Mallorca i Menorca es comparen amb els 
exemplars actuals de Chondrula (Mastus) 
pupa. Els valors màxims, mínims i mitjans 
d'aquests pàràmetres, així com la desviació 
estàndard, apareixen en la taula 1. 

Malgrat comptar amb pocs exemplars i 
que aquests proporcionen una informació 
molt limitada, hem cregut interessant 
incloure i diferenciar en les gràfiques les 
closques més allargades i estretes de 
Chondrula (Mastus) pupa. En aquest cas, 
totes les mides dels dos exemplars de Malta 


ban estat obtingudes a partir de les figures 
201 i 202 del treball de Giusti et al. (1995). 
Aquest mètode també ha estat utilitzat en el 
cas de l'exemplar figurat per Cuerda (1959, 
Fig. 7) i en el de les dues closques proce- 
dents de Melilla i Algèria (dipositades en la 
col-lecció de Manel Vilella) a l'hora de cal- 
cular l'angle de l'àpex, l'alçada de la boca i 
la de la darrera volta. En aquests tres exem- 
plars, la longitud i el diàmetre han estat 
obtinguts directament sobre els exemplars o 
a partir de les dades publicades per Cuerda 
(1959). Les dimensions d'aquests exem- 
plars apareixen en la taula 2. Cap d'aquestes 
mides s'ha fet servir a l'hora d'elaborar la 
taula 1. 






DOI IO ae J LD lb los LES Q 0 
a a as a is oa Dl al 
Do Mac [ares | 62 | a | 303 | 58 | 92 | 328 | 19] 
DO Mn [iao | 348 [3% | 251 | 465 | 146 | 281 | 1%] 
C x [isss | 382 | ase | 218 | 520 | 829 | 29 | 191] 
Cso | osn | oo | in | on j on | os | o | 006 
QT] Te fa E 
Ma ora | sa | a | an | sse | es | 3e | 215. 
CO Ma | m2 | 518 | 305 | 281 | 467 | 755 | 30 | 20 | 
Ox p a | ssa | as | 29 | sor | 798 | 324 | 205 
C so | os | on | 2a | o0 | 0o24 | 0o32 | os | 00 
Ca | RJ u Ta [ u] 20 

sa] a] | ses] 





























[44 | 4 | 
| Max. | 1780 | 594 41° 3,13 5,85 2,15 
[Min | 1440 | 518 | 305° | 251 | 465 | 746 | 28 | 174 
O xXx f 1598 | 572 | 3573 | 280 f 521 | 817 | 307 | 195 
SD | 085 | 024 | 235 | os [ 032 | 042 | 018 | 
la (97 a | es | oa S 17 | 187 | 14% d 147 | 
Max, | 1654 | 769 | 685 | 280 | 670 | 1016 | 303 | 206 | 
| Mín | 1000 | 420 | 435 | 198 | 381 | 580 | 216 | 144 | 
EX [iso | 589 | 55,87 | 233 | 530 | 823 | 259 | 167 1 
[s | 145 | o | 547 | 014 | 070 | 107 | 016 | 00 | 


Taula 1. Valors màxims, mínims, mitjans (en mm) i desviació estàndard (SD) de la longitud de la closca (L), el dià- 
metre (D), angle de l'àpex, alçada de l'obertura (b) i de la darrera volta (v) en Chondrula (Mastus) gymnesica i en 
Chondrula (Mastus) pupa. 

Table I. Maximum, minimum, mean (in mm) and standart deviation (SD) of the shell height (L), diameter (D), apex 
angle, aperture height (b) and last whorl height (v) in fossil Chondrula (Mastus) gymnesica and Chondrula 
(Mastus) pupa. 

La longitud en relació amb el diàmetre 

La gràfica inclou, a més dels exemplars 
procedents de sa Punta des Vernis, les mides 
dels exemplars procedents del jaciment de 
Mosson (Mallorca), publicades en el treball 
de Cuerda et al. (1982). 

En la Fig. 4 es posen clarament de 
manifest les diferències existents entre la 
Chondrula (Mastus) fòssil de Mallorca i 
Menorca i les poblacions actuals de 
Chondrula (Mastus) pupa. En els exemplars 
gimnèsics, el diàmetre és menor en relació 
amb la longitud de la closca. 


La longitud en relació amb Palgada de la 
boca 

En aquest cas s'inclouen únicament les 
mides procedents dels exemplars de sa 
Punta des Vernís, que es diferencien de 
Chondrula (Mastus) pupa per una alçada 
menor de la boca en relació amb la longitud 
total de la closca (Fig. 5). 


Coeficient entre la longitud i el diàmetre 
en relació amb l'angle de l'àpex 
Chondrula (Mastus) fòssil de sa Punta 
des Vernís queda clarament separada de 
Chondrula (Mastus) pupa en presentar un 
angle de l'àpex menor i uns valors també 
menors del diàmetre en relació amb la lon- 






Malta (2) 


LT | D | Ane | UD | b 1 
Tunísia (1) 
1102 | 423 | 48 | 260 | 409 | 623 | 26 | 176 
| Malta(s) | 1091 | 407 | 45 | 268 [| 419 | 
| Algeria(S) | 1620 | 585 | - | 276 | 552 [ 861 | 29 | 188 | 


gitud de la closca (o el que és el mateix, un 
major coeficient entre la longitud i el dià- 
metre) (Fig. 6). 

L'estudi morfométric posa clarament de 
manifest les diferències conquiològiques 
entre Chondrula (Mastus) fòssil de 
Mallorca i Menorca i els exemplars actuals 
de Chondrula (Mastus) pupa. La discrima- 
ció entre les dues espècies és especialment 
clara en comparar l'angle de l'àpex enfront 
del coeficient entre la longitud i l'alçada de 
la boca. 

Tot i que no és l'objectiu d'aquest tre- 
ball, l'estudi morfométric de les closques 
allargades i estretes de Chondrula (Mastus) 
pupa no aporta cap tipus d'informació relle- 
vant, ja que comptam amb pocs individus. 
De totes maneres, sembla que hi ha una 
tendència segons la qual els dos exemplars 
procedents de Malta són més propers a 
Chondrula (Mastus) pupa, mentre que els 
tres exemplars nord-africans són morfològi- 
cament més propers als exemplars gimné- 
sics. 


Estudi morfológic 


La closca més llarga i estreta i l'àpex 
més agut de la Chondrula fòssil balear (Fig. 








o 
9207 | 300 | 189 | 
176 | 


973 
4,19 


Taula 2. Morfotipus allargats i estrets de Chondrula (Mastus) pupa. L: longitud de la closca, D: diàmetre, b: alça- 
da de la boca, v: alçada de la darrera volta. (1): exemplar figurat (Fig. 7) per Cuerda (1959), (2) i (3): exemplars 
(201, 202) procedents de Malta, figurats per Giusti et al. (1995), (4): exemplar procedent de Taurit (Col. Manel 
Vilella), (5): exemplar procedent de Ksar-el-Boukhari (Col. Manel Vilella). 

Table 2. Prolongated and narrow morphotipes of Chondrula (Mastus) pupa. A: shell height; D: diameter; b: aper- 
ture height; v: last whorl height. (1): represented specimen (Fig. 7) from Cuerda (1959); (2) and (3) specimens 
(201,202) from Malta, represented by Giusti et al (1995); (4): specimen from Taurit (Manel Vilella Col.); (5): spe- 
cimen from Ksar-el-Boukhari (Manel Vilela Col.). 

7) és la característica morfològica que la 
diferencia més clarament de Chondrula 
(Mastus) pupa (Figs. 8, 9). 

Alguns exemplars de Chondrula 
(Mastus) pupa procedents de diverses loca- 
litats sicilianes (muntanyes Peloritani), de 
Tunísia (illa La Galita), d'Algèria (Rsar-el- 
Boukhari) i de Melilla (Taurit), mostren una 
closca amb caràcters similars als dels fòssils 
de Mallorca i Menorca (l'exemplar proce- 
dent de les muntanyes Peloritani és menys 
cònic que els fòssils balears, mentre que en 
les closques procedents de La Galita, el 
tubercle de l'obertura està més ben desenvo- 
lupat). La falta d'una anàlisi de la genitàlia 
d'aquestes formes més allargades i estretes 
no ens permet saber amb certesa el signifi- 
cat d'aquestes formes, és a dir, si correspo- 
nen a una espècie diferent o a morfotipus 
extrems de Chondrula (Mastus) pupa. 
L'anàlisi morfomètrica tampoc no ha 
permès arribar a cap conclusió, per culpa de 
les petites dimensions de la mostra. Les 
closques amb aquesta morfologia formen 
part de poblacions "normals" de Chondrula 
(Mastus) pupa. És a dir, es tracta d'indivi- 
dus solitaris que no arriben a formar pobla- 
cions més o menys denses (Giusti, in litt., 
Vilella, com. pers.). 

En el treball sobre la malacofauna con- 
tinental de l'arxipèlag maltès, Giusti et al. 
(1995) figuren dos exemplars procedents de 
Xlendi Valley (figs. 201 i 202) amb una 
closca molt allargada en relació amb el seu 
diàmetre. Chondula (Mastus) sp. de 
Mallorca i Menorca es diferencia clarament 
d'aquests dos exemplars (i de la resta d'e- 
xemplars examinats de Chondrula (Mastus) 
pupa) per un àpex més agut i una closca 
menys bombada. Aquest dos caràcters són 
molt constants i apareixen en tots els exem- 
plars examinats de Chondrula (Mastus) sp. 
procedents de sa Punta des Vernís, de mane- 
ra que es poden considerar com a caràcters 


diagnòstics, en diferenciar clarament l'espè- 
cie gimnèsica de Chondrula (Mastus) pupa. 
Per aquesta raó, Chondrula (Mastus) sp. de 
Mallorca i Menorca no es pot considerar 
com un morfotip extrem aparegut en el sí 
d'una població "normal" de Chondrula 
(Mastus) pupa, sinó molt probablement, un 
tàxon diferent. 


Variació de la mida i la forma 

Un altre aspecte referent a Chondrula 
fòssil balear és la variació de la mida i la 
forma amb el pas del temps. Segons Cuerda 
(1959, 1975) i Cuerda et al. (1982) les 
Chondrula de Mallorca i Menorca haurien 
“evolucionat” cap a unes morfologies més 
bombades i petites, similars als exemplars 
actuals de Chondrula (Mastus) pupa proce- 
dents de Tunísia. Les dades numèriques uti- 
litzades per aquest autor a l'hora de demos- 
trar aquests canvis han de considerar-se amb 
certa cautela, tant pel nombre d'individus 
com per la poca homogeneitat numèrica de 
cada una de les mostres utilitzades. 

En no haver pogut establir la datació 
relativa dels dos afloraments de sa Punta des 
Vernís, no ha estat possible comprovar si en 
aquest jaciment hi va haver o no un canvi en 
la forma i en la mida de Chondrula (Mastus) 
sp. Com a dades preliminars, i en absència 
d'un estudi estadístic rigorós, no sembla que 
hi hagi diferències importants entre les clos- 
ques fòssils i actuals d'Oxychilus lentifor- 
mis i Trochoidea (Xerocrassa) nyeli, en el 
cas Trochoidea cuerdai, sí que sembla 
haver-hi una diferència de mida entre les 
poblacions més antigues i les modernes. A 
la població de sa Punta des Vernís (on 
només s'han recollit 21 exemplars) dominen 
les closques petites, mentre que en altres 
poblacions més modernes (Quintana, 1995) 
(on les closques són molt abundants) hi ha 
un major percentatge de closques grans. 
Més que una variació de la mida mitjana 

Fig. 4. Representació del diàmetre enfront de la longitud de la closca. L'equació de la recta definida per Chondrula 
(Mastus) pupa és Y= 0,4389 X - 0,1253 (R=0,85) mentre que per Chondrula (Mastus) gymnesica és Y= 0,0867 X 
+ 4,3721 (R= 0,30). Triangle blanc: Chondrula (Mastus) gymnesica; quadrat negre: Chondrula (Mastus) pupa, 
exemplars procedents de la Península Ibèrica, arxipèlag maltes i Sicilia, cercle negre: closques allargades i estretes 
de Chondrula (Mastus) pupa. 

Fig. 4, Height versus diameter scatter diagram. The straight line for Chondrula (Mastus) pupa is defined by Y= 
0,4389 X - 0,1253 (R=0,85). Chondrula (Mastus) gymnesica is defined by Y= 0,0867 X + 4,3721 (R=0,30).White 
triangle: Chondrula (Mastus) gymnesica from Mallorca and Menorca; black square: Chondrula (Mastus) pupa 
(specimens from the Iberian Peninsula, Maltese islands and Sicily); black circle: Chondrula (Mastus) pupa lengt- 


hened and narrow shells. 


d'una determinada població, aquest fet 
podria posar de manifest una certa distorsió 
en treballar amb mostres numéricament poc 
homogènies i formades per individus molt 
polimorfs. En el cas d'Iberellus minoricen- 
sis, les closques de les poblacions 
Plistocèniques són, generalment, més grans 
que les de les poblacions actuals (Fig. 10 ). 
En aquest cas, el model representat és clara- 
ment diferent als que apareixen en les figu- 
res 4, 5 i 6. Les diferències entre /berellus i 
Chondrula obeeixen a dos models clara- 
ment diferents: en Iberellus minoricensis hi 
ha un solapament entre les closques fòssils i 
les actuals i una certa correlació entre el 
canvi de mida i la forma de la closca (a 


mesura que la relació entre la longitud i el 
diàmetre augmenta, l'angle de l'àpex dismi- 
nueix) (Fig. 11), en Chondrula (Mastus) 
pupa i Chondrula (Mastus) sp. el solapa- 
ment és escàs (Figs. 4 i 5) o no n'hi ha (Fig. 
6). La correlació entre les closques actuals i 
fòssils no existeix, de manera que els dos 
núvols de punts representen dos tàxons dife- 
rents. 

Molt possiblement, les closques petites 
i bombades a les que fa referència Cuerda 
(1975) i Cuerda et al. (1982) formen part de 
la variació morfològica de Chondrula 
(Mastus) sp., com també passa amb 
Iberellus minoricensis (Figs. 10, 11) o 
Chondrula (Mastus) pupa (Figs. 4, 5 i 6). 

Fig. 5. Representació de l'alçada de la boca enfront de la longitud de la closca. L' equació de la recta definida per 
Chondrula (Mastus) pupa és Y= 0,4327 X - 0,6238 (R=0,89) mentre que per als exemplars fòssils de sa Punta des 
Vernís és Y= 0,189 X + 2,1821 (R=0,48). Triangle blanc: Chondrula (Mastus) gymnesica, quadrat negre: 
Chondrula (Mastus) pupa, exemplars procedents de la Península Ibèrica, arxipèlag maltès i Sicilia, cercle negre: 
closques allargades i estretes de Chondrula (Mastus) pupa. 

Fig. 3. Aperture height versus shell height. The straight line for Chondrula (Mastus) pupa is defined by Y=0,4327 
X - 0,6238 (R=0,89). Specimens of Chondrula (Mastus) gymnesica from Menorca are defined by Y= 0,189 X + 
2,1821 (R=0,48). White triangle: Chondrula (Mastus) gymnesica; black square: Chondrula (Mastus) pupa; speci- 
mens from the Iberian Peninsula, Maltese islands and Sicily; black circle: Chondrula (Mastus) pupa lengthened 


and narrow shells. 


Iberellus minoricensis (Figs. 10, 11) o 
Chondrula (Mastus) pupa (Figs. 4, 5 1 6). 

En el cas que hi hagués una correlació 
entre el canvi de forma i el temps en 
Chondrula (Mastus) sp., és probable que 
aquesta fos deguda, més que a un “canvi 
evolutiu” (Cuerda, 1975; 1982), a un canvi 
de tipus ecofenotípic relacionat amb unes 
determinades condicions climàtiques, com 
passa amb les Pupilla muscorum (Linnaeus, 
1758) d'alguns jaciments Plistocènics 
d'Europa septentrional (Rousseau, 1989). 
Les diferents coloracions dels sediments 
dels dos afloraments de sa Punta des Vernís 
podrien ser indicatives d'aquest tipus de 
canvis. 


Context històric i biogeogràfic 


Les Illes Balears són considerades un 
territori isolat a partir del Miocè mitjà, 
època en què aparèixen les primeres faunes 
amb trets típicament insulars (Adrover ef 
al., 1985, Martín et al., 1993). Aquest fet 
implica necessàriament un aillament relati- 
vament antic de les faunes malacològiques 
de les Illes Balears. Episodis regressius pos- 
teriors al que va tenir lloc durant el langhià- 
serraval.lià (Miocè mitjà) (les regresions 
messinianes i Plistocèniques) no haurien 
permès, com en el cas dels vertebrats, l'apa- 
rició de nous mol-luscs procedents de les 
zones continentals més properes. El conjunt 

Fig. 6. Representació de l'angle de l'àpex enfront del coeficient entre la longitud i el diàmetre. L'equació de la recta 
definida per Chondrula (Mastus) pupa és Y= -25,207 X + 113,96 (R=0,54) mentre que per als exemplars fòssils de 
sa Punta des Vernís és Y= -5,9469 X + 53,937 (R= 0,48). Triangle blanc: Chondrula (Mastus) gymnesica, quadrat 
negre: Chondrula (Mastus) pupa, exemplars procedents de la Península Ibèrica, arxipèlag maltés i Sicilia, cercle 
negre: closques allargades i estretes de Chondrula (Mastus) pupa. 

Fig, 6, Apex angle versus height / diameter. The straight line for Chondrula (Mastus) pupa is defined by Y= -25,207 
X + 113,96 (R=0,54). Chondrula (Mastus) gymnesica from Menorca is defined by Y= -5,9469 X + 53,937 
(R=0,48). White triangle: Chondrula (Mastus) gymnesica; black square: Chondrula (Mastus) pupa, from Iberian 
Peninsula, Maltese islands and Sicily, black circle: Chondrula (Mastus) pupa lengthened and narrow shells. 


de la fauna malacológica nativa de les Illes 
Balears ha de considerar-se, per tant, ante- 
rior al Miocé mitjá. 

Com a resultat de la seva història geolò- 
gica, l'arxipèlag balear presenta un determi- 
nat nombre de mol luscs i altres endemis- 
mes comuns a totes les illes i altres d'exclu- 
sius d'una illa determinada (Palmer et al., 
1999). A les Balears, les majors semblances 
malacològiques — s'estableixen entre 
Mallorca i Menorca. La presència en aques- 
tes dues illes d'un mateix ènid fòssil n'és un 
bon exemple. 

En relació amb els macromol-luscs (tant 
Plistocènics com actuals), la fauna nativa de 
Menorca està formada per diversos helícids 
(Iberellus minoricensis, Otala sp. i Helix 


sp.), un zonítid (Oxychilus lentiformis), qua- 
tre higrómids (Trochoidea (Xerocrassa) 
ponsi (Hidalgo, 1878) Trochoidea 
(Xerocrassa) cardonae (Hidalgo, 1867), 
Trochoidea (Xerocrassa) nyeli i Trochoidea 
cuerdai), un pomatiàsid (Tudorella ferrugi- 
nea Lamarck, 1822) i un testacél-lid 
(Testacella sp.) (Quintana, 1995; 2001). 
Tots ells (excepte Otala sp. i Helix sp., de 
posició sistemàtica i corològica encara poc 
clara) són tàxons endèmics de les gimnè- 
sies. L'excepció podria ser Tudorella cf. 
ferruginea que apareix als sediments 
Plistocènics d'Eivissa (Paul i Altaba, 1992). 

El caràcter natiu de Chondrula de 
Mallorca i Menorca és inqúestionable en 
aparèixer en els sediments Plistocènics de 

Fig. 7. Chondrula (Mastus) gvmnesica. Exemplars procedents de l'aflorament occidental (A) (holotipus) i oriental 
(B-E) de sa Punta des Vernis (Algaiarens, Ciutadella de Menorca). Escala gráfica: $ mm 

Fig. 7. Chondrula (Mastus) gymnesica from the western (A) (holotipus) and eastern outcrop (B-E) of Sa Punta des 
Vernts deposit (Algaiarens, Ciutadella de Menorca). Scale: 5 mm 





Fig. 8. A-D: Chondrula (Mastus) pupa procedents de Ravanusa (Agrigento, Sicília). Escala gráfica: 5 mm. 
Fig. 8. A-D: Chondrula (Mastus) pupa from Ravanusa (Agrigento, Sicily). Scale: 5 mm. 





Fig. 9. Chondrula (Mastus) pupa procedents d' Arroyomolinos (Cadis) (A), Tunísia (B i C) i Ghansielem (illa de 


Gozo, arxipèlag maltes) (D i E). Escala gráfica: $ mm 
Fig. 9. Chondrula (Mastus) pupa from Arrovomolinos (Cadis) (A), Tunisia (B i C) i Ghansielem (Gozo island, 
Maltese archipelago). Scale: $ mm 

Fig. 10. Representació de la longitud de la closca enfront del diàmetre en Jberellus minoricensis. Cercles blancs: 
exemplars Plistocénics; cercles negres: exemplars actuals. L’ equació de la recta és Y= 1,5954 X - 0,8523, i el coe- 


ficient de correlació: R= 0,96. 


Fig, 10. Height versus diameter in Iberellus minoricensis. White cercles: pleistocene specimens; black cercles: 
extant especimens. The straight line is defined by Y= 1,5954 X - 0,8523 (R= 0,96). 


les dues illes; el marcat carácter endémic de 
les associacions malacològiques natives 
gimnèsiques fa molt probable el caràcter 
endèmic d'aquest ènid. 

Els aspectes històrics i biogeogràfics 
(especialment el caràcter insular de les asso- 
ciacions malacològiques) s'han de conside- 
rar, per tant, com el principal argument (jun- 
tament amb les diferències conquiològi- 
ques) a l'hora de considerar l'endemicitat de 
la Chondrula (Mastus) fòssil de Mallorca i 
Menorca. 


Sistemàtica 


Classe Gastropoda 

Subclasse Pulmonata Cuvier, 1817 
Superordre Stylommatophora A. Schmidt, 
1855 


Ordre Geophila Férussac, 1812 

Fam. Enidae Woodward, 1903 

Subfam. Eninae Woodward, 1903 

Gènere Chondrula Beck, 1837 

Espècie tipus: Melíx pupa (Linnaeus, 
1758) 

Subgènere Mastus Beck, 1837 

Chondrula (Mastus) gymnesica nov. Sp. 


Llista de sinònims 


Bulimus sp., Cuerda i Muntaner, 1952, Bol. 
Soc. Hist. Nat. de Baleares, 1: 2 - 3 

Mastus pupa, Cuerda, 1959, Bol. Soc. Hist. 
Nat. de Baleares, 5: 45-50, figs. 1-9. 
Mastus pupa, Mercadal, 1959, Bol. Soc. 
Hist. Nat. de Baleares, 5: 39-44 

Mastus pupa, Gasull, 1965, Bol. Soc. Hist. 
Nat. de Baleares, 11: 88-91. 

Mastus pupa, Mercadal,, Villalta, Obrador 

Fig. 11. Representació de l'angle de l'àpex enfront del coeficient entre la longitud i el diàmetre en Hberellus mino- 
ricensis. Cercles blancs: exemplars Plistocènics, cercles negres: exemplars actuals. L'equació de la recta és Y— - 
163,62 X + 230,79, i el coeficient de correlació és R= 0,68. 

Fig. Ll. Apex angle versus height / diameter in Iberellus minoricensis. White cercles: pleistocene specimens, black 


cercles: extant especimens. The straight line is defined by Y= -163,62 X + 230,79 (R= 0,68). 


& Rosell, 1970, Act. Geol. Hisp., 5 (4): 90- 
93. 

Mastus pupa, Cuerda, 1975, Los tiempos 
cuaternarios en Baleares, 235-238, lam. 
13, figs. 7-18. 

Mastus pupa, Llompart, Obrador & Rosell, 
1979, Enciclopèdia de Menorca, tom 1: 74- 
76. 

Mastus pupa, Cuerda, Antic & Soler, 1982, 
Boll. Soc. Hist. Nat. de les Balears, 21-23, 
lam. 2, Fig. 2. 

Master pupa, Colom, 1988, El medio y la 
vida en las Baleares: 262, Fig. 120. 
Mastus pupa, Cuerda i Sacarés, 1992, El 
Quaternari al Migjorn de Mallorca: 94, 
Fig. 3, 

Mastus pupa, Cuerda, 1993, Historia natu- 
ral de l'arxipèlag de Cabrera: 117-130. 
Mastus cf. pupa, Quintana, 1995, Boll. Soc. 
Hist. Nat. de les Balears, 38: 112-113, Fig. 
17. 


Mastus pupa, Quintana, 1995, Rev. de 
Menorca: 32, 36. 

Mastus pupa, Seguí, Bover, Trias & 
Alcover,1998, Endins, 22: 85, 96. 

Mastus pupa, Vicens & Gràcia, 1998, 
Aspectes geològics de les Balears, 201-202, 
Fig. 3. 
Mastus pupa, Vicens, Pons, Bover i Gràcia, 
2001, El canvi climátic: passat, present i 
futur, 138. 

Mastus pupa, Quintana, 2001, Spira: 37, 
39-40. 

Mastus pupa, Rosell é: Llompart, 2002, El 
naixement d'una illa Menorca: 92. 


Holotipus. Exemplar 4250 (Fig. 7A), pro- 
cedent del nivell 2 (tall 2) del jaciment occi- 
dental de sa Punta des Vernís. Dipositat en 
la col.lecció particular de l'autor. 

Paratipus. 51 closques, siglades correlati- 
vament amb els números 4251- 4301, 

dipositades en la col.lecció particular de 
l'autor. Dos dels exemplars (4271, 4272) 
estan dipositats en el Museu de la 
Naturalesa de les Illes Balears (MNIB) 
(Ciutat de Mallorca, Illes Balears). Un 
exemplar es troba dipositat a la Col-lecció 
Folco Giusti de la Università degli Studi di 
Siena (Itàlia) on es troba registrat com FGC 
n? 35344, 
Localitat típica. Jaciment del Plistocé 
superior de sa Punta des Vernís (Algaiarens, 
Ciutadella de Menorca). 
Corologia. Espécie endémica de Mallorca i 
Menorca (Illes Balears, Mediterrània occi- 
dental). 
Distribució temporal. Pliocè s.l.-Plistocè 
superior. 
Derivatio nominis. El nom específic fa 
referència a les illes Gimnèsies, és a dir, la 
part de les Illes Balears formada per 
Mallorca i Menorca. 
Diagnosi. Closca cònic-oval, amb la meitat 
superior aguda i poc convexa. 
Descripció. Closca allargada, cónic-oval, 
amb la meitat superior poc convexa, aguda, 
amb l'àpex formant un angle comprès entre 
els 41" i els 30,5: (angle mitjà: 35%). Espira 
formada per 8 1/2 voltes, poc convexes, 
separades per una sutura poc marcada, una 
mica dentada. Estriació fina i irregular, més 
marcada a l'última volta. Closca un xic bri- 
llant. Obertura semioval, l'alçada de la qual 
és un 32 % de la longitud total de la closca. 
Peristoma discontinu, un xic reflectic, que 
tapa quasi totalment el llombrígol, que és 
molt estret. Call parietal molt prim, que 
forma un tubercle poc marcat a l'angle 
superior dret de l'obertura, que a vegades 
por arribar a faltar-hi 
Chondrula (Mastus) gymnesica se sepa- 
ra de Chondrula (Mastus) pupa per un àpex 
més agut i per un diàmetre més estret i una 
boca més curta en relació a la longitud total 
de la closca. 


Dimensions 

Alçada: 17,80 - 14,40 mm (Alçada mitjana: 
15,98) 

Diàmetre: 5,94 - 5,18 mm (Diàmetre mitjà: 
5,72) 

Holotipus: 16,55 x 5,91 mm (Angle de l'à- 
pex: 36,5", alçada de la boca: 5,60 mm, 
algada de la darrera volta: 8, 52 mm) 


Conclusions 


L'estudi comparatiu d'alguns caràcters 
conquiològics (l'àpex molt agut i les pro- 
porcions entre la longitud de la closca, el 
diàmetre i l'alçada de la boca) i les marca- 
des diferències morfomètriques entre 
Chondrula (Mastus) pupa i Chondrula 
(Mastus) fòssil de Mallorca i Menorca han 
estat interpretades com diferències interes- 
pecífiques. La descripció de la nova espècie 
(Chondrula (Mastus) gymnesica), endèmica 
de Mallorca i Menorca, es recolza també en 
arguments de tipus històric i biogeogràfic. 
Chondrula (Mastus) gymnesica mostra una 
distribució temporal relativament ampla: 
des del Pliocè s.l. fins el Plistocé superior, 
època en la qual hauria desaparegut per 
raons de tipus climàtic (Cuerda, 1975, 
Cuerda et al., 1982). 


Agraiments 


Estic molt agrait a les persones 
seguents, sense l'ajut de les quals no hauria 
estat possible la realització d'aquest treball: 
Carme Balcells, de Sabadell, que m'ha fet 
arribar alguns exemplars de Chondrula 
(Mastus) pupa procedents de Malta, Manuel 
Collado, de Palma, que em va donar la mos- 
tra de Chondrula (Mastus) pupa procedent 
de Gozo (arxipèlag maltes); Katrin Fenech, 
del Departament de biologia de la 

Universitat de Malta, va tenir l'amabilitat 
d'enviar-me moltes mesures de Chondrula 
(Mastus) pupa procedents de l'arxipèlag 
maltès, els companys de l'Associació 
Catalana de Malacologia (ACM), Vicenç 
Bros, Jordi Corbella, Antoni Tarruella i 
Manel Vilella, que m'han enviat algunes 
mostres (i mides) de Chondrula (Mastus) 
pupa de diferents localitats i alguns treballs 
relacionats amb aquest gènere, els comenta- 
ris de Manel Vilella sobre les variacions 
morfològiques de Chondrula (Mastus) pupa 
han estat molt valuosos a l'hora de realitzar 
aquest treball, Maurizio Sosso, de Gènova, 
pel préstec de nombrosos exemplars de 
Chondrula (Mastus) pupa procedents de 
Ravanusa (Sicília), el professor Folco 
Giusti, de la Universitat de Siena (Itàlia), 
que va tenir l'amabilitat de comentar-me 
alguns aspectes relacionats amb la variació 
morfològica de Chondrula (Mastus) pupa, 
Rafael Araujo, del Museo Nacional de 
Ciencias Naturales (Madrid), me va fer arri- 
bar alguns treballs sobre algunes espècies de 
Chondrula de Grècia, Pere Bover, de 
l'Institut Mediterrani d'Estudis Avançats, 
també em va fer arribar alguns treballs rela- 
cionats amb les Chondrula (Mastus) fòssils 
de Mallorca i Menorca, estic també molt 
agrait a Damià Vicens (SHNB) i a Guillem 
X. Pons, del Departament de Ciències de la 
Terra de la UIB, per la revisió del manuscrit 
original, pels seus suggeriments. Pilar 
Vinent, del Servei de Normalització lingüís- 
tica del Consell Insular de Menorca, va 
corregir, de forma totalment desinteressada, 
aquest treball. 

